**Cyklistické preteky**

**„OKOLO SLOVENSKA 2021“**

 Dňa **17. septembra 2021** (piatok) bude časťou okresu Lipt. Mikuláš prechádzať pelotón cyklistických pretekov „OKOLO SLOVENSKA“. Ich 2. etapa štartuje v Spišskom Podhradí a končí v Dolnom Kubíne.

 Okresom Lipt. Mikuláš budú cyklisti prechádzať na trase **Podbanské - Pribylina – Vavrišovo – Lipt. Peter – Lipt. Hrádok – Lipt. Mikuláš – Lipt. Trnovec a pokračovať na Bešeňovú**.

 V tejto súvislosti upozorňujeme účastníkov cestnej premávky na úplnú uzávierku ciest pri prechádzaní cyklistického pelotónu.

 Počas pretekov budú policajti riadiť a usmerňovať dopravu, dohliadať na bezpečnosť a plynulosť cestnej premávky a ochranu verejného poriadku.

 Polícia žiada všetkých účastníkov cestnej premávky o dôsledné rešpektovanie pokynov polície a dopravných obmedzení, ohľaduplnosť a trpezlivosť počas konania pretekov. Zároveň žiadame občanov, aby zvážili potrebu presúvania sa motorovými vozidlami v uvedenom čase a úsekoch.

Predpokladaný čas prejazdu pelotónu v jednotlivých úsekoch a obciach:

 **cesta II/537:**

* obec Pribylina v čase cca: 15.30 – 15.50 hod.
* obec Vavrišovo v čase cca: 15.39 – 15.54 hod.
* obec Lipt. Peter v čase cca: 15.43 – 15.58 hod.

 **cesta I/18:**

- mesto Lipt. Hrádok v čase cca: 15.44 – 15.59 hod.

* obec Podtureň v čase cca: 15.49 – 16.05 hod.
* mesto Lipt. Mikuláš v čase cca: 15.54 – 16.15 hod.

 **cesta II/584 a III/2213**

* obec Lipt. Trnovec v čase cca: 16.06 – 16.23 hod.
* úsek od Lipt. Trnovca po hranicu okresov LM-RK v čase cca: 16. 06 – 16.42 hod.